Η οργάνωση για την επίσκεψη στο Ναύπλιο και σε μέρη γύρω από την πόλη φτάνει στο τέλος της. Γνωρίζετε τι σημαίνει αυτή η εκδρομή για τα παιδιά σας και πόσο την περιμένουν. Από την μεριά μας θα κάνουμε ό,τι είναι δυνατόν να επιτύχει η εκδρομή σε όλους τους στόχους της, παιδαγωγικούς, εκπαιδευτικούς και ψυχαγωγικούς.

Όπως καταλαβαίνετε το σημαντικότερο είναι η ασφάλεια όλων μας και προπάντων των παιδιών. Συζητήστε με τα παιδιά και εξηγήστε τους την αναγκαιότητα της συνεργασίας, της συνεννόησης και της πειθαρχίας στους καθηγητές και στο σύνολο της ομάδας.

* Δε θα πρέπει να θέτουν σε κίνδυνο τον εαυτό τους και/ή τους συμμαθητές και συμμαθήτριές τους ή άλλους τρίτους.
* Δε θα πρέπει να φέρουν μαζί τους αλκοολούχα ποτά και είδη καπνού. Η χρήση αυτών απαγορεύεται κατά την διάρκεια της εκδρομής και δεν ενδείκνυται για τη μελλοντική ζωή τους.
* Τυχόν ζημιές που θα προκαλέσουν θα επιβαρύνουν τους υπαίτιους.
* Να αποφεύγεται η κατοχή πολύτιμων αντικειμένων και τα μεγάλων χρηματικών ποσών για ευνόητους λόγους.
* Τυχόν σοβαρές ιδιαιτερότητες όπως νοσήματα, αλλεργίες, λήψη φαρμάκων φοβίες ή ό,τι άλλο πρέπει να γνωρίζουμε για το παιδί, παρακαλούμε γνωστοποιήστέ το μας εγκαίρως!
* Να υπάρχει σεβασμός στους χώρους που θα επισκεφτούμε και ευγένεια στις συναναστροφές μας.
* Κατά την διαμονή στο ξενοδοχείο οι μαθητές θα πρέπει να σεβαστούν τους υπόλοιπους διαμένοντες σε αυτό και να τηρούν τους κανόνες του ξενοδοχείου. Να βρίσκονται στα δωμάτιά τους την καθορισμένη ώρα ύπνου που θα αποφασιστεί. Οι υπεύθυνοι καθηγητές έχουν δικαίωμα και υποχρέωση ελέγχου των δωματίων αν αυτό θεωρηθεί απαραίτητο.
* Οι μαθητές και μαθήτριες οφείλουν να παραμένουν σε όλη την διάρκεια του ταξιδιού με την υπόλοιπη ομάδα όπως αυτή θα έχει οριστεί.
* Αν κάτι από τα παραπάνω καταστρατηγηθεί σε βαθμό που εκθέτει το σχολείο, ή θέτει σε κίνδυνο την ομαλή διεξαγωγή της εκδρομής, είναι στην ευχέρεια του αρχηγού και των συνοδών να αποφασίσουν την επιστροφή του μαθητή/τριας στο σπίτι. Σε αυτή την περίπτωση τα έξοδα επιβαρύνουν τους γονείς/κηδεμόνες, οι οποίοι παραιτούνται αυτοδικαίως της άσκησης οποιουδήποτε ένδικου μέσου κατά της απόφασης αυτής.
* Οι χώροι εστίασης επιλέγονται με κριτήριο τα προβλεπόμενα από τον νόμο, άδεια λειτουργίας, υγιεινή και ασφάλεια. Επισημαίνεται ότι σε περίπτωση τροφικής δηλητηρίασης, ομαδικής ή ατομικής, οι συνοδοί καθηγητές και το Σχολείο δεν φέρουν ουδεμία ευθύνη.

Ο σκοπός μας είναι τα παιδιά σας να επιστρέψουν από την εκδρομή με τις καλύτερες εντυπώσεις και να αποκομίσουν εμπειρίες και γνώσεις για το μέλλον τους.

 Ονοματεπώνυμο κηδεμόνα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Τηλέφωνο επικοινωνίας:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ονοματεπώνυμο μαθητή/μαθήτριας:\_\_\_\_\_\_\_\_\_\_\_\_\_\_\_\_\_\_\_\_\_\_

 Έλαβα γνώση, ο/η κηδεμόνας

(υπογραφή)\_\_\_\_\_\_\_\_\_\_\_\_\_\_\_\_\_\_\_\_